ZAPISNIK 
20. sjednice Vijeća Mjesnog odbora Čučerje održane u
srijedu, 25. siječnja 2023. u 19,00 sati
u objektu DVD Čučerje, Trg S. Marije Čučerske 3
Prisutni članovi: Nikolina Šturlić, Stjepan Pintur, Alen Šušković
Odsutni članovi: Kristijan Marković
Sjednicom predsjedava Stjepan Pintur.

Zapisnik vodi Alen Šušković. 
Sjednica je počela u 19:00
Predsjednik konstatira da je nazočno 3 od ukupno 5 članova Vijeća, što znači da Vijeće može pravovaljano odlučivati, te otvara 20. sjednicu Vijeća Mjesnog odbora Čučerje.

Bez rasprave,  jednoglasno (3 „za“)  Vijeće prihvaća tekst zapisnika 19. sjednice, održane 14.prosinca 2022., bez izmjena.
Predsjednik daje na glasovanje dnevni red koji je upućen uz poziv za 20. sjednicu Vijeća Mjesnog odbora Čučerje, nakon čega je predloženi dnevni red, jednoglasno prihvaćen (3 „za“) i glasi:
D N E V N I    R E D:
1. Prijedlog Zaključka o izmjeni Zaključka o osnivanju i o izboru članova Mandatnog povjerenstva – donošenje zaključka   

2. Izvješće Mandatnog povjerenstva o mirovanju mandata članici Vijeća Mjesnog odbora Čučerje i početku obnašanja dužnosti zamjenici člana Vijeća 

3. Prijedlog Zaključka o izvješću Mandatnog povjerenstva o mirovanju mandata članici Vijeća Mjesnog odbora Čučerje i početku obnašanja dužnosti zamjenice članice Vijeća – donošenje zaključka
4. Polaganje prisege članice Vijeća
5. Prijedlog programa rada Vijeća Mjesnog odbora Čučerje za 2023. – donošenje;
6. Prijedlog financijskog plana Mjesnog odbora Čučerje za 2023. – donošenje;
7. Zahtjev građana - Prijedlog za sanciju potpornog zida na Čučerskoj cesti kod kbr. 327 – donošenje zaključka
8. Predstavke građana-donošenje zaključka,
9. Pitanja, prijedlozi i odgovori
Dnevni red je jednoglasno prihvaćen.
AD 1. Prijedlog Zaključka o izmjeni Zaključka o osnivanju i o izboru članova Mandatnog povjerenstva – donošenje zaključka 
Nakon rasprave u kojoj sudjeluju svi članovi Vijeća, Vijeće jednoglasno donosi

Z A K LJ U Č A K

O izmjeni Zaključka o osnivanju i o izboru članova Mandatnog povjerenstva

I. U Zaključku o osnivanju i o izboru članova Mandatnog povjerenstva koji je Vijeće Mjesnog odbora donijelo na 1. (konstituirajućoj) sjednici, KLASA: 026-02/21-002/1251, URBROJ: 251-06-11-502-21-3 od 22. srpnja 2021., u točki 1. riječi: “Lucija Gegić zamjenjuje se riječima: Nikolina Šturlić. 


Umjesto dosadašnje predsjednice Lucije Gegić izabrana je Nikolina Šturlić.

AD 2. Izvješće Mandatnog povjerenstva o mirovanju mandata članici Vijeća Mjesnog odbora Čučerje i početku obnašanja dužnosti zamjenici člana Vijeća 

 Nakon rasprave u kojoj sudjeluju svi članovi Vijeća, Vijeće jednoglasno donosi
ZAKLJUČAK
o Izvješću Mandatnog povjerenstva o mirovanju mandata članici Vijeća Mjesnog odbora Čučerje i početku obnašanja dužnosti zamjenice člana Vijeća

I. Prima se na znanje Izvješće Mandatnog povjerenstva o mirovanju mandata članici Vijeća Mjesnog odbora Čučerje i početku obnašanja dužnosti zamjenice člana Vijeća.

II. Dana 12. siječnja 2023.. započinje mirovanje mandata iz osobnih razloga članici Vijeća Luciji Gegić.

Dana 23. siječnja 2023. Nikolina Šturlić započinje s obnašanjem dužnosti zamjenice članice  Vijeća.

III. Ovaj će zaključak biti objavljen na oglasnoj ploči u sjedištu Mjesnog odbora Čučerje.

AD 3. Prijedlog Zaključka o izvješću Mandatnog povjerenstva o mirovanju mandata članici Vijeća Mjesnog odbora Čučerje i početku obnašanja dužnosti zamjenice članice Vijeća – donošenje zaključka
Nakon rasprave u kojoj sudjeluju svi članovi Vijeća, Vijeće jednoglasno donosi
I Z V J E Š Ć E

o mirovanju mandata članice Vijeća Mjesnog odbora Čučerje

i početku obnašanja dužnosti zamjenici člana Vijeća

I.

A) Mandatno povjerenstvo konstatira da je članica Vijeća Mjesnog odbora Čučerje Lucija Gegić, izabrana s kandidacijske liste, MOŽEMO! – POLITIĆKA PLATFORMA, ZAGREB JE NAŠ, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – Orah, ZA GRAD sukladno članku 12. stavku 1. Odluke o izboru članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20 8/21 i 10/21), stavila svoj mandat članice Vijeća Mjesnog odbora Čučerje u mirovanje iz osobnih razloga, podnošenjem pisanog zahtjeva 12. siječnja 2023. te joj mandat počinje mirovati s danom 12. siječnja 2023.
B) U skladu s člankom 14. stavkom 1. Odluke o izboru članova vijeća gradskih četvrti i članova vijeća mjesnih odbora (Službeni glasnik Grada Zagreba  4/13, 5/17, 7/17, 2/19, 28/20 8/21 i 10/21), zamjenica članice Vijeća Mjesnog odbora Čučerje je Nikolina Šturlić.

                                                                               II.

Mandatno povjerenstvo predlaže Vijeću da prihvati ovo Izvješće i donese Zaključak o Izvješću Mandatnog povjerenstva o stavljanju mandata u mirovanje članici Vijeća Mjesnog odbora Čučerje i početku obnašanja dužnosti zamjenici članice Vijeća.
AD 4. Polaganje prisege članice Vijeća
Nova članica Vijeća Mjesnog odbora Nikolina Šturlić je prisegnula,  potpisana  prisega je u prilogu zapisnika.
AD 5. Prijedlog programa rada Vijeća Mjesnog odbora Čučerje za 2023. – donošenje;
Nakon rasprave u kojoj sudjeluju svi članovi Vijeća, Vijeće jednoglasno donosi

Program rada Vijeća Mjesnog odbora Čučerje za 2023.

/Program rada nalazi se u prilogu ovog zapisnika i njegov je sastavni dio./
AD 6. Prijedlog financijskog plana Mjesnog odbora Čučerje za 2023. – donošenje;
Nakon rasprave u kojoj sudjeluju svi članovi Vijeća, Vijeće jednoglasno donosi

Financijski plan Vijeća Mjesnog odbora Čučerje za 2023.

/Financijski plan nalazi se u prilogu ovog zapisnika i njegov je sastavni dio./

AD 7. Zahtjev građana - Prijedlog za sanciju potpornog zida na Čučerskoj cesti kod kbr. 327 – donošenje zaključka
Nakon rasprave u kojoj sudjeluju svi članovi Vijeća, Vijeće jednoglasno donosi
Z A K LJ U Č A K

O prijedlogu rješavanja problema urušavanja potpornog zida na Čučerskoj cesti

I. Vijeće Mjesnog odbora Čučerje razmotrilo je zahtjev gđe. Nikoline Rustan Šušković vezano za upozorenje mogućnosti urušavanja potpornog zida na Čučerskoj cesti kod kbr. 327.

II. Predlaže se sanacija potpornog zida  na navedenoj adresi, te Vijeće Mjesnog odbora Čučerje  smatraju da je sanacija nužno potrebna zbog mogućnosti urušavanja potpornog zida na glavnu prometnicu. U dijelu zavoja na toj lokaciji već je otežan promet pa se predlaže i proširenje ceste barem 1m sa zapadne strane kolnika. 

III. Ovaj Zaključak  dostavlja se Gradskom uredu za opću upravu i imovinsko-pravne poslove na daljnje postupanje.

AD 8. Predstavke građana - donošenje zaključka
- Vijeće Mjesnog odbora Čučerje zaprimilo je zahtjev gdina. Luke Duića iz Zagreba vezano za komunalnu problematiku na Čučerskoj cesti kod kbr 338N. 
/Podnesak građana se nalazi u prilogu ovog zapisnika i njegov je sastavni dio./
Nakon rasprave u kojoj sudjeluju svi članovi Vijeća, Vijeće jednoglasno donosi
Z A K LJ U Č A K

O prijedlogu sanacije prekopa na Čučerskoj cesti

I. Vijeće Mjesnog odbora Čučerje razmotrilo je zahtjev građana i predlaže sanaciju prekopa  na Čučerskoj cesti odvojak kod kbr. 338N te da se ulica vrati u prvobitno stanje.
II. Ovaj Zaključak dostavlja se u Vodoopskrbu i odvodnju d.o.o. na daljnje postupanje.

- Na temelju dopisa Sektora za prometno i komunalno redarstvo predsjednik Stjepan Pintur ukazuje na problem odvodnje atmosferskih voda na području Mjesnog odbora Čučerje. 
/Dopis Sektora za prometno i komunalno redarstvo se nalazi u prilogu ovog zapisnika i njegov je sastavni dio./

Nakon rasprave u kojoj sudjeluju svi članovi Vijeća, Vijeće jednoglasno donosi
Z A K LJ U Č A K

O prijedlogu rješavanja problema odvodnje atmosferskih voda na području Mjesnog odbora Čučerje

I. Predlaže se čiščenje i uređivanje odvodnih kanala u ulici Sloge kod kbr. 24-26 i u ulici Kameščica br.50 kako bi se rješili problemi odvodnje atmosferskih oborinskih voda, kao i uređivanje kolnika na navedenim lokacijama

KLASA: 024-08/23-003/209

URBROJ: 251-13-11-5/004-23-2
Zagreb, 25. siječnja 2023.

Predsjednik
Vijeća Mjesnog odbora
Čučerje

 Stjepan Pintur
